Bufón de Santiuste

El Bufón de Santiuste ye'l mayor bufón de la costa oriental, pudiendo algamar unos 40 metros. Alcuéntrase na llende más oriental del conceyu de Llanes (Asturies). 

Un bufón ta formáu en piedra caliar de monte, qu'al tar nun cantil ye erosionáu pol mar pembaxo y pol agua de la lluvia o ríos penriba, esta erosión forma unes cavidaes karstiques a mou de güecu de chimenea. Cuando la marea sube, l'agua y l'aire enllenen el güecu producíu saliendo al esterior penriba del cantil lo que provoca un chorru pulverizáu d'agua de mar al que se xune un soníu carauterísticu que ye lo que-y da'l nome de bufón.

Foi declaráu Monumentu Natural el 5 d'avientu de 2001, xunto col so entornu y el cantil.

 Referencies 

Categoría:Espacios naturales d'Asturies
Categoría:Llanes